open-index/open-wikipedia-markdown huggingface dataset:
Gulielmus van de Velde iunior

thumb|Gulielmus van de Velde Minor, a Ludovico van der Helst (1672) pictus.
[thumb|300px|Nederlandicae [navis longa|naves longae et aliae naves ventis destitutae,* circa 1665.]]

**Gulielmus van de Velde iunior** (baptizatus 18 Decembris 1633; mortuus 6 Aprilis 1707) fuit Nederlandicus pictor maritimus.
 
## Vita
Baptizatus est Gulielmus van de Velde Lugduni in Hollandia Rei Publicae Coniunctarum Provinciarum die 18 Decembris 1633, filius Gulielmi van de Velde maioris, etiam pictor maritimus. Puer a patre educatus et deinde a Simone de Vlieger, pictore maritimo eodem tempore notissimo, clarissimus factus erat antequam Londinium venit. Ante 1673 ad Angliam immigraverat, ubi a Carolo II salario £100 per annum conductus est, ut patrem "adumbrationibus pugnarum maritimarum captis et factis" adiuvaret, sua parte operis reproductione coloribus facta adumbrationum patris. Patronizatus est a Duce Eboraci variisque nobiles Anglicis. Mortuus est Londinii die 6 Aprilis 1707, et in Templo Sancti Iacobi sepultus est.
 
## Opera
Plurima Gulielmi van de Velde opera clara prospectus ante litus Hollandicum repraesentant, plerumque navibus Nederlandicis monstrantia. Suae optimae productiones sunt elegantes, animosae, modo subtiles, et navibus eorumque rudentibus adumbratis honestae. Homines picti, quae multi sunt, sollerter monstrantur, artifexque mare, sive tranquillum sive turbulentum, prospere gerit. Naves accuratione paene photographica depinguntur, et sunt subtilissimi duces noti ad aspectum navium saeculi septimi decimi monstratum.
 
Curantur in Congerie Wallace Londinii multae tabulae maritimae van de Veldeanae, inter quas *The Embarkation of King Charles II at Scheveningen, 1660.*
 
### Pinacotheca

Fasciculus:De Gouden Leeuw tijdens de Slag bij Kijkduin (Battle of Texel) 1673 Willem van de Velde.jpg|*Proelium Texelense,* 1687
Fasciculus:De Velde, Battle Of Solebay.jpg|*Conflagratio Iacobi Regii per Proelium Solebayense*
Fasciculus:HMS St Andrew at sea in a moderate breeze.jpg|*HMS *St Andrew* mare ingressa in aura mediocri,* circa 1673 picta
Fasciculus:Ships Riding Quietely at Anchor (Willem van de Velde, the younger).jpg|*Naves tranquille in ancoris consistentes,* decennio 168 pictae
Fasciculus:W Van De Velde, Calm - Fishing Boats Under Sail, 1655-60, Wallace Collection.jpg|*Malacia: Naves Piscatoriae Vela Dantes,* circa 1655-1660
Fasciculus:Het Kanonschot - Canon fired (Willem van de Velde II, 1707).jpg|*Cannones Tela Emittunt,* circa 1680; stalagmium in congerie Musei Regni Amstelodami
Fasciculus:De Windstoot - A ship in need in a raging storm (Willem van de Velde II, 1707).jpg|*Flabra,* circa 1680; stalagmium in congerie Musei Regni Amstelodami

## Nota

 
## Bibliographia
* *Encyclopaedia Britannica.'' 1911.
 
## Nexus externi
*Tabulae Nederlandicae et Flamicae ex Eremitagio, libmma.contentdm.oclc.org (Catalogus exhibitionis Metropolitani Artis Musei)
 

 

Categoria:Nati 1633
Categoria:Mortui 1707
Categoria:Artifices maritimi
Categoria:Pictores Nederlandiae
Tempestas in Mari Galilaeae

[thumb|*Tempestas in Mari Galilaeae,* [tabula picta Rembrandi (1633).]]

***Tempestas in Mari Galilaeae*** est tabula picta Rembrandi (1633), pictoris aetatis aureae Nederlandicae, quae in Museo Isabella Stewart Gardner Bostoniae Massachusettae usque ad diem 18 Martii 1990 fuit, cum surrepta esset. Tabula miraculum Iesu tempestatis tranquillatae in Mari Galilaeae depingit, ut in capitulo quarto Evangelii secundum Marcum in Novo Testamento Bibliorum Sacrorum Christianorum narratur. Tabula est sola tabula maritima vera a Rembrando picta. 

## Furtum
Matutino tempore die 18 Martii 1990, fures vestimentis vigilium occultati in museum irruperunt et *Tempestatem in Mari Galilaeae* duodecimque opera alia subduxerunt. Museum vacuas tabularum formas in locis prioribus iam monstrat.

Die 18 Martii 2013, Foederale Investigationis Ministerium nuntiavit se compertum habere auctorum facinoris. Explicatio forensis in se habet facinus a grege delictis ordinatis dicato commissum esse. Conclusiones autem non divulgatae sunt quia investigatio iam continuat.

## Notae
## Nexus externi
*Camille Gizzarelli, "Artist's Self Portrait In Religious Works"
*FBI Top Ten Art Crimes: Isabella Stewart Gardner Museum Theft, pud *FBI Art Crime Team*
*Great Art Thefts Of The 20th Century, apud *Forbes Magazine*
*The Isabella Stewart Gardner Museum: A Companion Guide and History
*Despectus in furtum apud *Isabella Stewart Gardner Museum*

Categoria:Iesus figuratus
Categoria:Tabulae pictae
Categoria:Confecta 1633
Categoria:Rembrandus
Categoria:Evangelium secundum Marcum
Portus Cabellensis

**Portus Cabellensis** (Hispanice *Puerto Cabello*) est portus maximus Venetiolae et urbs 181 905 incolarum (anno 2011). A Valentia 55 chm per strata distat.

Portus Cabellensis postremus locus fuit ubi milites Hispaniae in Venetiola custodiam tenebant. Anno 1823 Hispani qui ab anno 1821 in castello Portus Caballensis fuerant, a militibus Antoni Páez victi sunt.

## Nexus externi 
* Constitutio Apostolica Portus Cabellensis

Categoria:Urbes Venetiolae
Opus artis

[thumb|350px|*Tribunus Officiorum* [Ioannes Zoffany|Ioannis Zoffany (1772–1778) multa clarissima artis opera Europaea in Officiis Florentiae conservata monstrat.]]
[thumb|[Meschita Uqbana|Magna Meschita Kairouana (etiam Meschita Uqbana appellata) in Kairouan in Tunisia. ]] 
[thumb|[Hortus signorum Pinacothecae Civitatis Canberrae, palis funereis ex Vanuatu statutis.]]

**Opus artis,** sive **artis opus,** vel **res artis,** vel simpliciter **res,** est aestheticum corpus physicum vel initium artisticum. Praeter verba *opus artis,* nomen quod pro quoquo artis opere sensu latissimo existimato adhibere potest, inter quod opera litterarum et musicae, haec nomina praecipue tractabilibus et gestabilibus artium oculorum generibus adhibentur:

*Exemplum artis ingenuae, sicut tabula picta vel signum sculptum
*Res proposita diserte pro aesthetica vi attrahendi, sicut gemma preciosa
*Res proposita pro aesthetica vi attrahendi consilioque functionali, sicut in descriptione interiori et multum artis popularis
*Res facta pro rationibus plerumque vel omnino functionalibus vel religiosis, vel aliis consiliis non aestheticis, quae ars existimari facta est, saepe aetate posteriori, et vel ab hominibus cultura alienis
*Photographema, pellicula, vel programma computatrale non caducum, sicut ludus televisificus vel animatio computatralis
*Opus artis inauguralis vel artis conceptualis.

Nomen latiore sed minus generatim adhibetur ad:
*Ingenuum opus architecturae vel descriptio prospectuum
*Productio perfunctionis vivae, sicut theatrum, saltatio, opera, ars exsecutionis, concentus musicus, aliae artes exsecutivae, et aliae creationes caducae non tractabiles. 

*Adumbratio aestheticae
**Anti-art*
*Artefactum culturale
*Canon Occidentalis
*DeviantArt
**Gesamtkunstwerk*
*Magnum opus
*Medium artisticum

## Nota

## Bibliographia
*Gell, Alfred. 1998. *Art and Agency: An Anthropological Theory.* Clarendon Press. ISBN 0-19-828014-9. Situs interretialis, books.google.co.uk; accessus 23 Augusti 2013.
*Macdonald, Sharon. 2006. *A Companion to Museum Studies.* Blackwell companions in cultural studies. Wiley-Blackwell. ISBN 1-4051-0839-8. Situs interretialis, books.google.co.uk; accessus 23 Augusti 2013.
*Wollheim, Richard. 1980. *Art and Its Objects.* Ed. 2a. Cantabrigiae: Cambridge University Press. ISBN 0-521-29706-0.

## Nexus externi
Categoria:Ars

Categoria:Architectura

!
Categoria:Creativitas
Hortus signorum

[thumb|Ambulatio Ernest-Cormierana, hortus signorum [Mons Regius|Monti Regio situs. Consistit hic hortus signorum in grege signorum libere stantium et magno arcu aedificato, speculo Loci Architecturae Canadensis trans viam siti, et per quod salutatores se ferre possunt.]]
[thumb|[Teheranense Artis Hodiernae Museum|Teheranensi Artis Hodiernae Museo est hortus signorum qui ad Hortum Laleh Teherani adiacet.]]

**Hortus signorum** est hortus foris constitutus sculpturaeque oblatae dicatus, plerumque nonnulla opera materiis stabilibus facta et in circumiectibus topiariis perpetuo sita. Hortus signorum privatus, a museo possessus et libere aut pecunia facilis, vel publicus et omnibus facilis. Nonnullis urbibus sunt permulta signa publica, quorum nonnulla in saeptis urbanis una offerunt. Exhibitiones inter se variant a singulis signis modis a maioribus posteris traditis ad installationes loci proprias.

* Ars publica
* Ars telluris
* Ars terrestris
* *Folly*
* Hortus Mariae
* Hortus sensorius
* Index hortorum signorum
** Franklin D. Murphy Sculpture Garden
** Desert Christ Park
** Grounds for Sculpture
** Laumeier Sculpture Park
** Liberty Hill International Sculpture Park
** Toronto Sculpture Garden
** Vigeland Sculpture Park
* Museum et Hortus Signorum Hirshhorn
* Spiritus loci
* Trames sculpturae

## Notae

## Nexus externi
Categoria:Horti
Categoria:Sculptura
Wish Tree for Washington, DC

***Wish Tree for Washington, DC*** (Arbor Optationis Vasingtoniae Dicata) 
est publicum artis opus a Yoko Ono factum, pars eius propositi Imagine Peace (Animo Concipe Pacem). Inauguratum est in Museo et Horto Signorum Hirshhorniano die 2 Aprilis 2007, per Nationales Florum Cerasorum Ferias eiusdem anni. Anno 2010, similis optationis arbor in Museo Artis Modernae Novi Eboraci inaugurata est.

Res in arbore viva et mediis mixtis consistit. Suppeditatur charta ut salutatores arbori optata adfigant. Opus Iaponensem auget morem precum arboribus adfixarum, cum charta fonti reddita donum efficit.

* Societas Arboris Pacis
 
## Notae 

Categoria:Cultura Vasingtoniae (D.C.)
Categoria:Plantae celebres
Categoria:2007
Samuel Hirszenberg

[thumb|[Effigies sui ipsius (Hirszenberg)|Effigies sui ipsius a Samuele Hirszenberg anno 1907 facta]]
**Samuel Hirszenberg** (Lodziae die 22 Februarii 1865 natus; mortuus die 15 Septembris 1908 Hierosolymis) fuit pictor Iudaeus Polonicus. Annum agans quindecimum contra patris voluntatem artibus Cracoviae studere coepit apud academiam Bellarum Artium, magistro Ioanne Matejko; post duos annos  Monacum Bavariae progressus est ad academiam regalem. Monaci necnon Lutetiae picturas suas ostentavit, ibique apud academiam Colarossi anno fere 1891 studia sua absolvit. Inde Lodziae et ab anno 1904 Cracoviae habitavit. Anno 1907 Palaestinam petivit ubi lector academiae Bezalel nuper conditae meruit, sed anno insequenti mortuus est.

Opera Samuelis Hirszenberg a principio vitam Iudaicam modo realistico depingebant, sicut anno 1894 *Requies sabbatica*; picturas deinde symbolicas elaborabat inter quas *Aeternus Iudaeus* anno 1899 confecta, Lutetiae in *Salon* anno 1900 ostentata sed sine laude.

## Bibliographia 
* Richard I. Cohen, *Jewish icons: art and society in modern Europe* (Berkeley Californiae, 1998. ISBN 0-520-20545-6) pp. 223-235
* Ruth, "Samuel Hirszenberg: eine biographische Skizze" in *Ost und West* (1902 no. 10) coll. 673-688
* B. Samuel, "Samuel Hirszenberg" in *Ost und West* (1904 no. 10) coll. 665-674
* Karl Schwarz, *Jewish Artists of the 19th and 20th Centuries* (Novi Eboraci, 1949) pp. 43-49

; Aliae encyclopaediae
* "Hirszenberg, Samuel" in 

Categoria:Nati 1865
Categoria:Mortui 1908
Categoria:Pictores Poloniae
Categoria:Alumni Academiae Bellarum Artium Cracoviensis
Categoria:Alumni Academiae Bellarum Artium Monacensis
Categoria:Alumni Academiae Colarossi
Categoria:Professores Academiae Bezalel
Societas Scepticorum

[thumb|[Logotypus Societatis Scepticorum.]]
[thumb|[Michael Shermer, conditor Societatis Scepticorum, in itinere geologico Societatis Scepticorum die 8 Iunii 2007.]]

**Societas Scepticorum** (Anglice *The Skeptics Society*) est organizatio non lucrativa a sodalibus sustenta, ad adiuvandum  scepticismum scientificum et opponendam continuationem scientiae falsae, superstitionis, et opinionum irrationalium dicata. Societas a Michaele Shermer condita est pro grege sceptico in regione Angelopolis ut pro Scepticis Californiae Meridianae, defuncto grege, novum gregem substitueret. *Skeptic* sua magazina vere 1992 coepta, societas, successu exsultans, organizatio facta est cuius sodales per Civitates Foederatas et tunc per omnem orbem terrarum inveniuntur.

## Historia
Societas Scepticorum condita est anno 1992, et anno 2008 ei fuerunt 55&thinsp;000 sodales, inter quos insigniter Gulielmus Nye ("The Science Guy"), Iulia Sweeney alumna *Saturday Night Live,* Ricardus Dawkins biologus et scriptor, ac Neil deGrasse Tyson astronomus populo gratissimus. 

Societas Caltechianam Acroasium Seriem, ordinem recitationum in Californiensi Instituto Technologae institutam sustinet, oratores praebens qui sermones de variis rebus ad scientiam, psychologiam, sociologiam, religionem, atheismum, scepticismum pertinentibus conferunt. Inter oratores qui has acroases dederunt sunt Ricardus Dawkins, Dinesh D'Souza, Samuel Harris, Iulia Sweeney, Stephanus Pinker, Carola Tavris, et Philippus Zimbardo. Acroases postmeridiano tempore diei Solis dantur. Societas Scepticorum etiam tabulas sonicas acroasium venumdat.

Societas praeterea Congressum Originum Octobri mense 2008 ordinavit, ubi
Nancey Murphy, Hugh Ross, Leonardus Susskind, Ioannes Carroll, Paulus Davies, Stuartus Kauffman, Christophorus Koch, Kennethus R. Miller, Donaldus Prothero, et Victor J. Stenger acroases habuerunt.

*Sceptici Australiani
**The Skeptic* (magazina Britannica)

## Notae

## Nexus externi
*Situs societatis, www.skeptic.com
**Skeptic Magazine* in situ societatis, www.skeptic.com 

Categoria:Constituta 1992
Categoria:Societates scientificae
Antonius Jugov

**Antonius Tanev Jugov** (Bulgarice Антон Танев Югов), natus 28 Augusti 1904 Polycastri, mortuus die 6 Iulii 1991 Serdicae) rerum politicarum peritus Bulgaricus fuit.

## Iuventus et munus 
Jugov primo ab anno 1928 sodalis Factionis Opificum erat, quae anno 1938 ad Communistas transiit. Ab anno 1934 ad 1936 in Unione Sovietica versabatur, ut studeret. Jugov iam iuvenis bellator tectus pro factione communistica Bulgariae et inter secundum bellum mundanum contra Germaniam pugnavit. 

## Cursus honorum 
Cum communistae die 9 Septembris 1944 rerum potiti essent, Jugov administer rerum internarum nominatus est, quam honorem ad annum 1949 tulit. Annis 1944 - 1946 praeterea legatus ad parlamentum erat. Ab anno 1949 administerium constructionis et metaalicarum administravit, die 17 Aprilis 1956 primus minister factus est. Die 19 Novembris 1962 tamen omnes honores amisit.

Categoria:Primi ministri Bulgariae
Supernaturale

[thumb|[Ambulatio supra aquam est una ex supernaturalibus rebus gestis Iesu tributis. Tabula Francisci Boucher (1766), in Cathedrale Sancti Ludovici Versaliis conservata.]]

**Supernaturale** est quodquod in dicione legum physicae non est, vel per translationem, quod supra et praeter leges naturae exsistere aestimatur. Res supernaturales in philosophia, cultura populari, et fictione, cum rebus paranormalibus, religione, et occultismo consociantur. In neoplatonica scholasticaque Medii Aevi cogitatione ortus est.

## Notae

*Creatura fabularis
*Divinitas
*Fetischismus
*Fides
*Idolon Cycladicum
*Magia
*Messias
*Miraculum
*Mystica
*Occulta
*Oraculum
*Realismus magicus
*Samanismus
*Spiritualitas
*Transubstantiatio
Carolus Iesualdus

[thumb|Carolus Iesualdus, [Venusia|Venusii princeps et Compsae comes VIII.]]
[thumb|"*[Tenebrarum responsoria*" a Carolo Iesualdo modis musicis accomodata]]

**Carolus Iesualdus**ut in eius scriptis nomen apparet sive posteriore tempore **Carolus Gesualdus,**  (Venusii, 8 Martii 1566–Iesualdi Campaniae, 8 Septembris 1613), Venusii princeps et Compsae comes, fuit Italicus homo nobilis, testudinista, compositor, homicida; qui, artifex Renascentiae exeunte,  madrigales et musicam sacram summe significantem insigniter composuit, quae lingua chromatica utitur non iterum usque ad saeculum undevicensimum exeunte audita.

Familia Iesualdi principatum Venusii anno 1560 adquisiverat. Avunculus compositoris fuit Carolus Borromaeus, deinde Sanctus Carolus Borromaeus; mater praeterea, Girolama, fuit fratris filia Pii Papae IV. 

## Notae

## Bibliographia
* Gray, Cecil, et Philip Heseltine. 1926. *Carlo Gesualdo, Musician and Murderer.* Londinii: St. Stephen's Press.
* *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* Reese, Gustave.1954. *Music in the Renaissance.*  Novi Eboraci: W. W. Norton & Co..  ISBN 0-393-09530-4
* Einstein, Alfred. 1949.  *The Italian Madrigal.*  Princetoniae: Princeton University Press.
* Watkins, Glenn. 1991.  *Gesualdo: The Man and His Music.* Ed. 2a. Oxoniae. ISBN 0-19-816197-2
* Ross, Alex. 2011. "The Murders and Madrigals of Don Carlo Gesualdo." *The New Yorker,* 19 Decembris.

## Bibliographia addita
*Cogliano, Annibale. 2004. *Inventario: Centro Studi e Documentazione Carlo Gesualdo*. Avellino: Elio Sellino Editore.
*Cogliano, Annibale. 2005. ''Carlo Gesualdo. Il principe l'amante e la strega.* Neapoli: ESI. ISBN 88-495-0876-X.
*Cogliano, Annibale. 2006. *Carlo Gesualdo omicida fra storia e mito.* Neapoli: ESI. ISBN 88-495-1232-5.
*Naglia, Sandro. 2012. *Il processo compositivo in Gesualdo da Venosa: un'interpretazione tonale.* Romae: IkonaLiber2. ISBN 978-88-97778-06-6.
*Passuth, Laszlo. 1968. "Madrigal." Ed. 2a. Budapestae: Szepirodalmi Konyvkiado. ISBN 963-15-1021-2.
*Slonimsky, Nicolas. 1993. *The Concise Edition of Baker's Biographical Dictionary of Musicians.'' Ed. 8a. Novi Eboraci: Schirmer Books.  ISBN 0-02-872416-X.
*Vecchia, Salvatore La. 2010. Vecchia, La Giostra del principe: Il dramma di Carlo Gesualdo (Prefazione di Ruggero Cappuccio), Atripalda (AV). Mephite Editore.  ISBN 978-88-6320-063-8.

## Nexus externi
*Don Carlo Gesualdo, www.gesualdo.co.uk
*Carlo Gesualdo to Gesualdo, carlogesualdo.altervista.org
*Proloco di Gesualdo, prolocogesualdo.it
*Imagines Gesualdi in Museo "Conservatorio di musica S. Pietro a Maiella," www.sanpietroamajella.it
*Partiturae liberae, www.mutopiaproject.org (Mutopia Project)

Categoria:Nati 1566
Categoria:Mortui 1613
Categoria:Compositores Renascentiae
Categoria:Compositores Italiae
Categoria:Interfectores
Encyclopaedia Metallum

[thumb|350px|[Insigne *The Metal Archive*]]
**Encyclopaedia metallum** vel **The Metal Archives** est situs interretialis (ita Latine et Anglice appellatus) qui greges in variis musicae metallicae gravis generibus perscribit. Hoc opus a Matthaeo Sullivan in diario *Nashville Scene* appellatur principale interretis datorum repositorium omnium rerum quae in mundo metallico sunt 'verai' [verae]." Magazina *Terrorizer* situm appellavit "plenissimum paene omnium metallicorum gregum terrestrium indicem, discographiis solidissimis, impigro spatio publico, et conectente sodalium indice qui sempiternam scaenae metallicae pulchritudinem incestam monstrat" praeditum. Nihilominus, greges qui genera in controversiam vocata canere malunt et a situ ipso spreta eximuntur.

Encyclopaedia Metallum late patens de quoque grege data praebere conatur, inter quae discographia, insignia, picturae, verba, musici, biographiae, trivia, et recognitiones a lectoribus relatae. Situs, etiam systema gregum in tabulariis perscriptorum praebens, praeconiisque mercatoriis carens, libere administratur.

## Notae

## Nexus externi
* Colloquium in *Arsenic Magazine,* v1.metal-archives.com
* Colloquium in *Miasma Magazine,* v1.metal-archives.com
* Colloquium in blog/webzine *No Clean Singing,* www.nocleansinging.com
* Encyclopaedia Metallum: The Metal Archives, situs publicus, www.metal-archives.com
* Pagina in Facebook, www.facebook.com

Categoria:Situs encyclopaedici
Categoria:Incepta 2002
Categoria:Grave metallum
Categoria:Situs musicales
Terrorizer

[thumb|300px|Sepultura, primus [grex musicus|grex quem *Terrorizer* vehementius dixit, in feriis Metalmania anno 2007 canit.]]
***Terrorizer*** (Anglice, 'Qui Terrorem Incutit') est magazina metalli extremi a Dark Arts Ltd. in Britanniarum Regno divulgata. Tredecies anno in lucem profertur, *Fear Candy* covermount disci compacti  bis anno, *Fear Candy Unsigned* discum compactum, et praeconium ponendi laterum binorum vehementius dicens. 

## Scriptores
Inter scriptores per occasionem *Terrorizer* sunt Ioannes Glasper, olim bassista gregis Stampin' Ground, qui libros tris de historia generis *punkiani* Britanniarum Regni scripsit; Damien (natus Gregorius Moffitt), olim clavilista gregis Cradle of Filth scriptorque comoediarum; Christophorus Chantler, olim tympanista gregis Moss; atque Fenriz dimidium gregis Darkthrone, Stephanus Austin gregis Today Is the Day, Ioannes Hegg gregis Amon Amarth, Kevin Sharp gregis Brutal Truth, et Petrus Dolving gregis The Haunted.

## Notae

## Nexus externi
*Biographia *Terrorizer,* www.myspace.com
*Situs *Terrorizer,* www.truecultheavymetal.com
*Spatium publicum *Terrorizer,* www.truecultheavymetal.com

Categoria:Incepta 1993
Categoria:Periodica Anglica
Hexachorda Sacherana

thumb|Hexachorda Sacherana: E♭-A-C-B-E-D = eS-A-C-H-E-Re.

**Hexachorda Sacherana,** vel **6-Z11,** est cryptogramma musica super nomine Pauli Sacher conductoris Helvetici, notissimum ad usum in duodecim compositionibus (*12 Hommages à Paul Sacher*) a Mstislav Rostropovich cellista Russico pro septuagensimo die natali Sacherano anno 1976 mandatis, inter quae Petri Boulez *Messagesquisse,* Ioannis Werner Henze *Capriccio,* Witold Lutosławski *Sacher Variation,* et Henrici Dutilleux *Trois strophes sur le nom de Sacher.* Quamquam *Messagesquisse* Paulo Sacher dicatur, aliae compositiones Boulezianae—*Répons,* *Dérive 1,* *Incises,* *Sur Incises*—in serie eorundem tonorum conduntur.

## Notae

Categoria:Chordae
Categoria:Modernismus (musica)
Categoria:Theoria musica posttonalis
Bassus (nota)

[thumb|Bassus [trias (musica)|triadis C maioris. Bassa triadis nota hic etiam est radix triadis; sed non semper, ut in triadibus inversis. Imago Anglice signata.]]

**Bassus** in theoria musicae chordarum vel sonoritatis est humillima nota, vel cantata vel scripta. Si multae voces adsunt, bassus est nota in voce humillima audita vel visa (nota in basso humillima). Bassus saepe sed non semper est radix vel pars fundamentalis chordae, et aliquando una ex aliis cuiuslibet chordae sonis in basso inveniuntur. Theoria praetonalis (musica prima) notas radicum non respexit, itaque bassus fuit unice definiens sonoritatis nota.
[thumb|center|400px|Exempla, nota bassa [ruber|rubrifacta: chorda C maior in positione radicali positione conferta (C), positione aperta (C), inversione prima (E), et inversione secunda (G), et fasciculus tonorum in C (C).]]

*Bassus figuratus
*Inversio
*Harmonia

Categoria:Bassus (sonus)
Distributio cosmopolita

**Distributio cosmopolita** in biogeographia est proprietas taxi, cuius distributio trans omne tellus vel plurimas eius partes in habitatione propria extenditur. Exempli gratia *Orcinus orca* familiae Delphinidarum distributionem cosmopolitam habet, quae per omnes telluris oceanos extenditur. Haec proprietas etiam nonnullis morbis adhiberi potest. Inter alia exempla sunt homo, *Parmelia sulcata* species lichenis, et *Mytilus* genus molluscorum. Distributio cosmopolita multa tolerationum circumiectus genera vel rapidam dissipationem biologicam contra tempus ab evolutione requisitum significare potest.

## Pinacotheca genera distributionis cosmopolitae monstrans

Fasciculus:Rosa pimpinellifolia 20052001.JPG
Fasciculus:(MHNT) Veronica chamaedrys - Flowers.jpg
Fasciculus:WildRat.jpg
Fasciculus:Tuberculosis-x-ray-1.jpg

Fasciculus:Map-Rosaceae.PNG|Familia: Rosaceae
Fasciculus:Veronica-distribution-maps.svg|Genus: *Veronica*
Fasciculus:Brown rat distribution.png|Species: *Rattus norvegicus*
Fasciculus:Tuberculosis reported cases 2006.svg|Morbus: tuberculosis anno 2006.

* Distributio Gondwanana
* Endemismus
* Holarctica

## Nota

Categoria:Biogeographia
Arma chemica

[thumb|[Miles|Milites arma chemica primo bello mundano dilatant.]]
[thumb|upright=0.8|Miles Canadiensis [Yperitum|Yperiti laesum.]]
**Arma chemica** sunt arma venenosa quae reactione chemica vel technologia chemica utuntur.

Fridericus Haber primum gasium venenosum inventus est, quod in primo bello mundano adhibitum est.

Humanitarium belli ius sicut Conventus Genavenses, Protocollum Genavense, et Pactio de Armis Chemicis arma chemica expedienda prohibent.

## Exempla armorum chemicorum 
* Gas VX
* Sarin

## Nexus externi 
* Descriptio armorum chemicorum in situ interretiali Motus Internationalis ad Arma Chemica Prohibenda.

Categoria:Arma
Categoria:Chemia
Requies sabbatica (Hirszenberg)

[thumb|upright=1.5|Requies sabbatica (titulo Theodisco *Sabbatnachmittag*) a [Samuel Hirszenberg|Samuele Hirszenberg picta]]
***Requies sabbatica*** (Anglice *The Sabbath Rest*), sive ***Sabbatum post meridiem*** (Theodisce *Sabbatnachmittag*) est tabula anno 1894 a pictore Lodziensi Samuele Hirszenberg confecta. Anno 1923 pro pinacotheca Ben Uri Londiniensis emptus est. Inter primas huius collectús picturas recognita, ibi usque hodie ostentatur.

## Bibliographia 
* B. Samuel, "Samuel Hirszenberg" in *Ost und West* (1904 no. 10) coll. 665-674

## Nexus externi 
* De hac pictura apud *Krakow Art and Culture*
* Catalogus pinacothecae Ben Uri 

Categoria:Tabulae pictae
Categoria:Confecta 1894
Categoria:Pinacotheca Ben Uri
Categoria:Ritus figurati
Categoria:Religio Iudaica
Pactio de Armis Chemicis

**Pactio de Armis Chemicis** est pactio a Consociatione Nationum decreta die 13 Ianuarii 1993 et 29 Aprilis 1997 ad arma chemica prohibenda. Motus internationalis ad interdictionem armorum chemicorum hanc pactionem creavit ac custodit. Hodie anno 2021, 193 civitates hanc ratam habent, ut Syria hanc ratam habet die 14 Septembris 2013.
thumb|Status ratificationis Pactionis
## Notae
*Humanitarium belli ius

## Nexus externi 
*Texus Pactionis(Anglice)
*Texus Pactionis(Francogaliice)

Categoria:Ius internationale
Categoria:Decreta 1993
Categoria:Decreta 1997
Amaryllidoideae

**Amaryllidoideae** sunt subfamilia plantarum florentium quae ex genere *Amaryllidae* appellatur. Pars est familiae Amaryllidacearum ordinis Asparagalium. Systema APG III, recentissima APG classificatio, Amaryllidaceas sensu lato adspicit, gregem cui tunc sunt tres subfamiliae, quarum una est Amaryllidoideae (olim familia Amaryllidacearum) aliaeque Allioideae (olim familia Alliacearum) et Agapanthoideae (olim familia Agapanthacearum). Subfamilia in circa sexaginta generibus consistit, quibus sunt plus quam octingentae species et distributio cosmopolita. 
 
Amaryllidoideae sunt herbaceae planta florentes perennes, quibus usitate sunt bulbi (nonnullae sunt rhizomatae). Folia succulenta ordinantur in duabus columnis rectis, et flores sunt magni. 
 
## Pinacotheca

Fasciculus:Pink Lily.JPG|Amaryllidoidea ignota, *pink rain lily* Anglice appellata.
Fasciculus:Acis autumnalis1.jpg|*Acis autumnalis*
Fasciculus:Amaryllis belladonna.jpg|*Amaryllis belladonna*

Fasciculus:Crinum species W IMG_1103.jpg|*Crinum* species
Fasciculus:Habranthus tubispathus 1.jpg|*Habranthus tubispathus*
Fasciculus:Haemanthus albiflos02.jpg|*Haemanthus albiflos,* fructus (rubri) et semina (alba)
Fasciculus:Hippeastrum-pod.jpg|*Hippeastrum*
Fasciculus:Hymenocallis palmeri.JPG|Nonnullae genera Amaryllidoidearum "poculum staminale" monstrant
Fasciculus:Lycoris radiata spiderlily higanbana DSCN9115.JPG|*Lycoris radiata*
Fasciculus:A Perfect Pair Daffodills (Narcissus) - 8.jpg|Paraperigonium vel corona est proprietas generis *Narcissi*
Fasciculus:Pancratium parvum (Forest Spider Lily) in Chilkur W2 IMG 9483.jpg|*Pancratium parvum*
Fasciculus:Scadoxus-multiflorus-ssp.-katharinae-1.jpg|*Scadoxus.*
Fasciculus:Sprekelia formosissima 1.jpg|*Sprekelia formosissima,* exemplum florum zygomorphici in familia
Fasciculus:Sternbergia lutea MILAN.jpg|*Sternbergia lutea*
Fasciculus:Zephyranthes candida.jpg|*Zephyranthes candida*

 
## Cladogramma
[thumb|*[Zephyranthes carinata* in Nishiizu Shizuoka Praefecturae Iaponiae.]]

Cladogramma quod coniunctiones phylogeneticas inter tribus et subtribus Amaryllidoidearum subducit infra.
 

 
## Genera
## Notae

 
## Bibliographia
* Fay, Michael F., et Mark W. Chase. 1996. Resurrection of Themidaceae for the "Brodiaea" alliance, and recircumscription of Alliaceae, Amaryllidaceae and Agapanthoideae. *Taxon* 45:441–451.
*Chase, Mark W., J. L. Reveal, et Michael F. Fay. 2009. A subfamilial classification for the expanded asparagalean families Amaryllidaceae, Asparagaceae and Xanthorrhoeaceae. *Botanical Journal of the Linnean Society* 161(2):132–136. doi=10.1111/j.1095-8339.2009.00999.x.
* 
* 
 
## Nexus externi
* Imagines specierum Amaryllidacearum, apud *Topwalks*
* Nexus in CSDL in Texia
* Internationalis Bulborum Societas,
* Amaryllidaceae, apud *Flowers in Israel*
* Imagines Amaryllidacearum Tsilianarum, apud *Chile Flora*

## Nexus externi 
Categoria:Subfamiliae plantarum 
!
Corum

thumb|Corum

**Corum** (Hispanice *Coro* sive *Santa Ana de Coro*) est urbs Venetiolana in litore Maris Caribaei sita, antiquissimus occidentis Venetiolae locus ab Europaeis habitatus. Census anni 2008 circa 258&thinsp;264 incolarum aestimavit.

Ioannes Martín de Ampiés urbem die 26 Iulii anno 1527 condidit.

Corum prima sedes episcopalis in regione fuit.

## Notae 
Categoria:Condita 1527
Categoria:Urbes Venetiolae
Lycoris squamigera

***Lycoris squamigera*** est planta in subfamilia Amaryllidoidearum familiae Amaryllidacearum. Planta putatur orta esse in Iaponia vel Sinis, fortasse hybrida *Lycoridis stramineae* et *Lycoridis incarnatae.*

## Descriptio
Planta est herbacea, foliis basalibus, simplicibus, quae absunt cum flores ex corona emergant. Folia vere germinant et crescunt, tum Iunio deficiunt. Deinde Iulio exeunte vel Augusto ineunte apparent flores albi vel rosei et fragrantes. Quia tantum post quattuor vel quinque dies omnino floret, nomina communia sunt *lilium mirum,* *lilium magicum,* *lilium resurrectionis.* Flores ob folia absentia aliquando appellantur *dominae nudae.* Planta Iaponice appellatur 狐のかみそり *kitsune no kamisori* 'novacula vulpis'.

## In arte
*Lycoris aquamigera* vehementius dicitur in *Bride of the Water God* ('Nupta Dei Aquatilis'), *manhwa* Coreana a Yun Mi-kyung divulgata, ubi personam Nakbin repraesentat; persona autem Yeowa a *Lycoride radiata* repraesentatur, quae similis videtur, sed venenosa est. 

## Notae
## Nexus externi
Categoria:Species plantarum 
Categoria:Amaryllidoideae
Georgius Trajkov

**Georgius Trajkov Girovski**, Bulgarice Георги Трайков Гировски (natus die 14 Aprilis 1898 Iteae in regione Macedonia hodie Graeca; mortuus die 14 Ianuarii 1975 Serdicae) fuit rerum politicarum peritus Bulgaricus.

## Cursus honorum 
Trajkov sodalis fuit Unionis Bulgaricae Agrariae Nationalis, quae foedus cum Communistarum factione habuit. Die 23 Aprilis 1964 praeses Conventus Nationalis atque hoc per officium Index regum praesidumque Bulgariae Rei Publicae Popularis Bulgariae electus est. Mansit caput Bulgariae ad usque 7 Iulii 1971, cum Theodorus Živkov nova constitutione promulgata Praeses Consilii Rei Publicae Popularis Bulgariae ei successit. Deinde ad annum 1972 praeses parlamenti erat. Ad usque mortem praeses vicarius Consilii Rei Publicae Popularis fuit. 

## Nexus externi 
* Imago Georgii Trajkov

Categoria:Praesides Bulgariae
Categoria:Incolae Imperii Ottomanici
Malvoliophis

***Malvoliophis*** est monotypicum anguilliformium familiae Ophichthidarum genus, cuius sola species est ***Malvoliophis pinguis,*** endemicum in Oceano Pacifico occidentali prope Australiam et Insulam Domini Howe. Nomen ex Malvolione, principali antagonista in ludo *Twelfth Night,* et Graeco ὄφις 'serpens' deducitur.
 
## Nexus externi
* 
 

 

Categoria:Anguilliformes
Categoria:Animalia ex personis Shakesperianis appellata
Categoria:Monotypica piscium genera
Categoria:Taxa Whitley
Categoria:Taxa 1934
Linguae Iaponicae

**Linguae Iaponicae** sunt familia linguarum quae linguam Iaponicam comprehendit, qua incolae in principalibus Iaponiae insulis, et cum linguis Ryukyuensibus, quibus illi in Insulis Ryukyuensibus utuntur. Familia late a linguistis accipitur, et nomen *linguae Iaponicae* a Leone Serafim factum est. Communis lingua avita **Protoiaponica** appellatur. Necessaria huius classificationis proprietas est ut discernantur omnes dialectos linguae Iaponicae ab omnibus varietatibus linguarum Ryukyuensium. Apud Shiro Hattori, haec separatio facta est per tempus Yamatoënse (250–710).

Disceptationes academicae de origine linguarum Iaponicarum nondum explicatam rerum coniunctarum copiam offerunt. Clarissimae coniunctiones inter toponyma in Corea meridiana videntur, quae in Caiaënsi vel aliis linguis testimonio vix confirmari possunt.

## Membra
Linguae Iaponicae (vel Iaponico–Ryukyuenses) sunt:
* Iaponica (Iaponice 日本語)
** Hachiioënsis (conservativae insularum Hachiioënsis et Daitoënsium dialecti, Aogashima non excepta)
** Iaponica Continentalis
*** Iaponica Orientalis, plurimae dialecti ex Nagoya ad orientem
*** Iaponica Occidentalis, plurimae dialecti ad occidentem Nagoyae 
*** Ximoënsis, in Ximoa
**** dialectos Kagoshimaensis, Ximoa meridiana, circa Satsumam, aliquando a dialecto Ximoënsi separata
* Ryukyuenses (Iaponice 琉球語)
** Amamiensis–Okinawanaënsis
*** Amamiensis (Iaponice 奄美語)
*** Kunigamiensis (Iaponice 国頭語)
*** Okinawaënsis (Iaponice 沖縄語)
**Sakishimensis
*** Miyakoënsis (Iaponice宮古語)
*** Yaeyamaënsis (Iaponice八重山語)
*** Yonagumiensis (Iaponice 与那国語)

Beckwith materiem toponymicam ex Corea meridiana comprehendit ut addita linguae Iaponicae antiquae in illa terra indicia:
*Yayoiensis
**Iaponica
**Praecaiaensis†
*Ryukyuenses
Incertum est etiam ut Praecaiaensis, lingua confoederationis Caiae posterioris, cognata sit.

## Classificatio
Coniunctio linguarum Iaponiae (vel Iaponico–Ryukyuensium) cum aliis linguis et familiis linguarum controversa est. Sunt permultae coniecturae, quarum nulla communiter accipitur.

## Notae

## Bibliographia
* Miyake, Marc Hideo. (2008). *Old Japanese: a Phonetic Reconstruction.* Londinii: RoutldegeCurzon. ISBN 0415305756/13-ISBN 9780415305754; OCLC 51163755
* Shimabukuro, Moriyo. (2007). *The Accentual History of the Japanese and Ryukyuan Languages: a Reconstruction.* Londinii: Global Oriental. ISBN 190190363X/13-ISBN 9781901903638; OCLC 149189163.

## Nexus externi
* MultiTree Project: Japonic Family Trees, multitree.org (Linguist List)
* Relatum de Iaponica linguarum familia, www.ethnologue.com (Ethnologue)
Mytilus

[thumb|upright=0.7|left|*Mytilus* in [California, byssum monstrans.]]
[thumb|upright=0.7|[testa (anatomia)|Testae *Mytili edulis* in litore subiectae.]]
***Mytilus*** est cosmopolitum genus edulium aquae salsae familiae Mytilidarum molluscorum bivalvium quae magnitudine a media ad magnam crescunt.

## Species
Inter species intra genus *Mytilum* sunt:
* *Mytilus californianus* Conrad, 1837 
* *Mytilus coruscus* Gould, 1861 
* "*Mytilus edulis* complex":
** *Mytilus edulis* Linnaeus, 1758 
*** *Mytilus edulis platensis* d'Orbigny, 1846 = *Mytilus chilensis* (Hupé, 1854)
** *Mytilus galloprovincialis* Lamarck, 1819 
** *Mytilus trossulus* Gould, 1850 

## Usus humanus
*Mytilus* late pro cibo et in maricultura adhibetur. Exempli gratia, in California, *Mytili* a litoralibus Indis Americanis paene 12&thinsp;000 annos consumpti sunt.

## Notae
* 
* J. H. McDonald, R. Seed and R.K. Koehn (1991) "Allozymes and morphometric characters of three species of Mytilus in the Northern and Southern Hemispheres." *Marine Biology* 111: 323–33. 

Categoria:Genera animalium
Categoria:Mytilinae
Categoria:Taxa Linnaei
Categoria:Taxa 1798
Mytilinae

[thumb|upright=0.8|*[Mytilus edulis|Mytili edules* in substrato saxoso habitant.]]
[thumb|upright=0.8|Vacuae Mytilinarum [testa (anatomia)|testae quoddam litus Islandicum exornant.]]
**Mytilinae** sunt cosmopolita subfamilia edulium aquae salsae familiae Mytilidarum molluscorum bivalvium, quae magnitudine a media ad magnam crescunt. Nomen subfamiliae a Constantino Samuele Rafinesque anno 1815 constitutum est.
 
## Notae
## Bibliographia 
* Bayne, B., J. Widdows, et R.Thompson. 1976. "Physiological integrations." In *Marine mussels: their ecology and physiology,* ed. B. L. Bayne, 261–91. Novi Eboraci: Cambridge University Press.
* Gilbertson, Lance. 1999. *Zoology Laboratory Manual,* ed. quarta. Novi Eboraci: McGraw-Hill.
* HRS-Brenko, M., et C. A. 1969. "The combined effects of salinity and temperature on larvae of the mussel *Mytilus edulis.*" *Marine Biology* 224–66.
* Newell, R. U. 1989. "Species profiles: life histories and environmental requirements of coastal fishes and invertebrates (North and Mid-Atlantic)—blue mussel." *U.S. Fish and Wildlife Servive Biol. Rep.* 82 (11): 102). U.S. Army Corps of Engineers, TR El-82-4. PDF.
* Thompson, R. 1979. "Fecundity and reproductive effort in the blue mussel, the sea urchin, and the snow crab from populations in Nova Scotia and Newfoundland." *Journal of the Fisheries Res. Board of Canada* 955–64.
 
## Nexus externi 
* "Mytilinae" apud WoRMS.
* Maine Department of Marine Resources.
* "Mercury-binding proteins from the marine mussel, *Mytilus edulis.*" Environmental Health Perspectives.
* "Blue mussel." Fisheries and Oceans Canada
 

Categoria:Subfamiliae animalium
Categoria:Taxa Rafinesque
Categoria:Taxa 1815
Reinaldus del Prette Lissot

**Reinaldus**, vulgo *Reinaldo* **del Prette Lissot** (natus Valentiae Venetiolae die 17 Februarii 1952; mortuus die 21 Novembris 2022) fuit archiepiscopus Valentiae.

## Nexus externi
*

Categoria:Archiepiscopi Ecclesiae Catholicae
Categoria:Incolae Venetiolae
Varallum (discretiva)

**Varallum** potest:

* **Varallum** (alia nomina: **Varallum Sessites**, olim **Varade** et **Varale**):
* **Varallum Plumbiense** (alia nomina: **Varadum Plumbiae**):
Nicolaus Pisano

[thumb|[Sculptura de *Nicolao Pisano* Florentiae]] 
[thumb|[Pergamum baptisterii Pisarum]]
*Nicolaus Pisano* fuit architectus sculptorque Italicus artis Gothicae. Maxime in Tuscia, saepe cum filio Ioanne, egit. Pisarum et Senae Iuliae duo praeclara pergama fecit, sed fuit factor etiam Arcae sancti Dominici Bononiae et aliorum.

*Ioannes Pisano
*Pergamum baptisterii Pisarum
*Pergamum ecclesiae cathedralis Senae Iuliae

## Nexus externi
*De Nicolao Pisano

Categoria:Viri
Categoria:Architecti Italiae
Categoria:Sculptores Italiae
Categoria:Nati saeculo 13
Categoria:Mortui saeculo 13
Saint-Vincent-en-Bresse

thumb|250px|Saint-Vincent-en-Bresse: vexillum
left|thumb|250px| Saint-Vincent-en-Bresse: communis tabula

** Saint-Vincent-en-Bresse ** est commune Francicum 503 incolarum (anno 2009) praefecturae Araris et Ligeris in regione Burgundia.

* Indicem communium praefecturae Araris et Ligeris
## Nexus externi 
* 

Categoria:Communia praefecturae Araris et Ligeris
Categoria:Loci habitati praefecturae Araris et Ligeris
Bathycles Magnesius

**Bathycles Magnesius** fuit sculptor Ionicus Magnesiae ad Maeandrum natus. Circa annum 550 a.C. a  Lacedaemoniis ei mandatum est statuae Apollinis Amyclae sitae sedem marmoream conficere. Pausanias hoc monumentum accurate in opere suo descripsit, ex quo aliquid de arte Ionica huius temporis cognoscimus. Statua adornata fuit caelaminibus fabulas mythologicas illustrantes et statuis minoribus sedem circumstantibus.

## Fontes 
*  3.18

## Notae 

Categoria:Sculptores Graeci antiqui
Categoria:Nati saeculo 7 aut 6 a.C.n.
Categoria:Mortui saeculo 6 aut 5 a.C.n.
Saint-Point

[thumb|upright=0.8|left|Saint-Point: [oppidum ]]
 est commune Francicum 363 incolarum (anno 2023) praefecturae Araris et Ligeris in regione Burgundia et Libero Comitatu.

* Index communium praefecturae Araris et Ligeris

## Nexus externi 
* 

Categoria:Communia praefecturae Araris et Ligeris
Categoria:Loci habitati praefecturae Araris et Ligeris
Love, So Divine

***Love, So Divine*** est pellicula cinematographica anno 2004 in Republica Coreana edita atque lingua Coreana confecta. Titulus quidem Anglicus "amor, tam divinus" fere significat; index autem Coreanus, litteris Latinis adhibitis, *Shinbu sueob* fieri potest. Iuvenis moderator Coreanus Meridianus, Heo In-moo nomine, ei operi cinematographico praefuit.

Fabula, quae ad genus pellicularum comoedicarum amatoriarum pertinet, de duobus seminarii cuiusdam discipulis narrat, qui involuntariae vasculi cuiusdam sacri pretiosi a papa benedicti fracturae rei, mense ante tempus ipsorum provectioni ad ordines sacros constitutum operosa nonnullarum septimanarum commoratione apud quandam paroeciam ruralem multantur. Ibi unus ex iis, Kim Gyu-shik nomine (quem histrio Kwon Sang-woo agit), amore, per varios casus, flagrare incipit parochi neptis, feminae adulescentis lascivibundae atque aliquatenus bibulae Yang Bong-hie nomine (quam Jeon Hae-rim, saepius Ha Ji-won appellata, agit), quae ne baptizata quidem est et ad sponsum suum conveniendum in Coream ex Civitatibus Foederatis Americae regressa apud eandem ecclesiam paroecialem ad tempus commoratur. Neque sacra Kim Gyu-shik illius ordinatio —qui caelibatum ecclesiasticum amplecti non valet— neque nuptiae Yang Bong-hie —a sponso derelictae, dein ab eodem, sed sero, iterum allectae— denique consummabuntur, sed haec se ad baptismum recipiendum parabit.

Verba Latina "Deo gratias", quae exotica hac in pellicula videntur esse seminariique Catholici, interdum perperam intellecta atque adhibita, (una cum verbis "benedicamus Domino", cum inscriptione "Ritus Ordinationis", cum canticis sacris Latinis) arcanum colorem exprimunt, totius fabulae filum videntur tandem praebere, in seminarii vita et... post eam.

## Nexus externi 
* Praeconium pelliculae musicum

Categoria:Pelliculae comoedicae
Categoria:Pelliculae amoris
Categoria:Pelliculae 2004
Evangelus Moutsopoulos

**Evangelus Mutsopulus** vel libris Francogallicis *Evanghélos A. Moutsopoulos* (Graece Ευάγγελος Μουτσόπουλος, natus Athenis anno 1930; mortuus 7 Iunii 2021) fuit philosophus Graecus. Apud Universitatem Athenarum philosophiam docuit. Anno 1984 in Academiam Scientiarum Athenarum socius cooptatus est.

## Opera selecta 
* ''La musique dans l'œuvre de Platon*, Presses Universitaires de France, Parisiis 1958
* *Les structures de l'imaginaire dans la philosophie de Proclus*, Les Belles Lettres, Parisiis 1985
* *Philosophie de la culture grecque*, Centre de Recherche sur la Philosophie Grecque, Athenae 1998

## Bibliographia 
* *Du vrai, du beau, du bien: études philosophiques présentées au professeur Evanghélos A. Moutsopoulos'', Vrin, Parisiis 1990

## Nexus externus 
* Pagina interretialis VIAF

Categoria:Alumni universitatum et scholarum Parisiensium
Categoria:Philosophi
Categoria:Historici philosophiae
Categoria:Professores Universitatis Athenarum
Categoria:Professores Universitatis Aquissextiensis
Categoria:Professores Universitatis Thessalonicensis
Categoria:Eruditi Franciae
Categoria:Eruditi Graeciae
Historia Indonesiae

thumb|Insignia Indonesiae
Indonesia habitatur exstare abhinc vetustissima tempore cum Pithecanthropo erecto(anglice Java Man) pro indicio. Regna varia Indonesiam imperaverunt sicut Srivijaya cum Palembeng Sumatra prout capite, et Sailendra et Sanjaya et Majapahit. In 1511 Alfonso d' Albuquerque lusitanus cepit moluccam et proximo anno Bandam dominatum commercium condimenti praecipue maccis. Lusitani non afficebat ceteras partes Indonesiae. Bataviani ducti a Houtman venerunt in 1602, superaverunt et Indonesiam condiderunt sicut colonia Nederlandiae (nomine Latino "India Batava Orientalis").

Ineunte saeculo 19  amor patriae incoluit apud eruditos insulanos incipientes varias factiones motusque. Iaponia Indonesiam incurrit in 1941. Cum Iaponia perdidisset in 1945 volvivessetque, Indonesia ducto a Suharto declaravit ipsam liberatam. Suharto fuit primus praesides deinde Sukarno in 1968 deinde Megawati in 2001 deinde Susilo Bambang Yudhoyono in 2004. Susilo Bambang Yudhoyono est hodie praeses.

## Notae 
* Iuramentum iuvenum

!
Fanum Sancti Nazarii (discretiva)

**Fanum Sancti Nazarii** potest:

* **Fanum Sancti Nazarii (Campania)**
* Fanum Sancti Nazarii (Langobardia) seu Vallis Cavarniae
* **Fanum Sancti Nazarii (Venetia)**
* **Fanum Sancti Nazarii Burgundiorum**
* Sanctus Nazarius in Sinnuario, urbs et portus Franciae
* **Fanum Sancti Nazarii Sessitensis**
Fara (discretiva)

**Fara** seu **Phara** potest:

* **Farae**

## Toponyma
* **Fara (Forum Iulii-Venetia Iulia)**: municipium Italiae.
* **Fara (Glarea Abdua)** (alia nomina: **Fara Glareae Abduae**, **Farra**): municipium Italiae.
* **Fara (Latium)** vel **Fara Sabina**: municipium Italiae.
* **Fara (Venetia)** (alia nomina: **Fara Vicetiensium**, **Fara Vicetina**): municipium Italiae.
* **Fara de Alpaco**: municipium Italiae.
* **Fara de Suligo**: municipium Italiae.
* **Fara Filiorum Petri** seu **Phara Filiorum Petri**: municipium Italiae.
* **Fara Novariensium**: municipium Italiae.
* **Fara Sancti Martini** seu **Phara Sancti Martini**: municipium Italiae.
* **Basilianum (Langobardia)** (alia nomina: **Fara Basiliana**): municipium Italiae.

et cetera.
Petrus de Burgo

[thumb|[Sculptura de *Petro de Burgo* Burgi Sancti Sepulcri]]
**Petrus de Burgo**, alias Italice *Piero della Francesca*, alias ''Piero di Benedetto de' Franceschi* (natus Burgi Sancti Sepulcri; ibidem mortuus die 12 Octobris 1492) fuit pictor et mathematicus Italus.

## De operibus 
In Italia, exempli gratia Burgi Sancti Sepulcri, vici ubi natus est, et Romae, praeclara opera, sicut Resurrectionem Christi, Flagellationem Christi et Baptismum Christi pinxit. Scripsit Latine *De abaco*, *De prospectiva pingendi* et *De quinque corporibus regularibus''.

## Nexus externi 
* De Petro de Burgo
[thumb|Simulacra ducum [Urvinum Mataurense|Urvini]]
[thumb|[Resurrectio Christi (Petrus de Burgo)|Resurrectio Christi]]

Categoria:Viri
Categoria:Nati saeculo 15
Categoria:Mortui 1492
Categoria:Pictores Italiae
Categoria:Mathematici Italiae
Categoria:Scriptores Italiae
Categoria:Auctores Latini Renascentiae
Saint-Ythaire

thumb|250px|Saint-Ythaire:despectus in vicum
left|thumb|250px| Saint-Ythaire: communis tabula

** Saint-Ythaire ** est commune Francicum 128 incolarum (anno 2009) praefecturae Araris et Ligeris in regione Burgundia.

* Indicem communium praefecturae Araris et Ligeris
## Nexus externi 
* 

Categoria:Communia praefecturae Araris et Ligeris
Categoria:Loci habitati praefecturae Araris et Ligeris
Anaesthesia

[thumb|**Anaesthesia** regionalis per obsessionem [plexus axillaris fit.]]
**Anaesthesia** (a Graeco  'sine' et  'sensus') est insensibilitas erga dolorem aliosque sensus per usum legalem interventum medicamentorum inducta, ut operationes chirurgicae et alia curae vel examina dolentia sicut endoscopia permitterentur. Anaesthesiologia est disciplina propria medicinae curae infirmorum dolorosos precessus patientium dedicata.

In anaesthesia tria genera nota sunt:
* Anaesthesia generalis
* Sedatio
* Anaesthesia regionalis vel localis

Medicamenta in anaesthesiae disciplina adhibita vocantur *anaesthetica*.

## Proposita 
Anaesthesiae proposita tria sunt: Hypnosis - analgesia - relaxatio

## Notae 
## Nexus externi 
* Historia anaesthesiae 

Categoria:Chirurgia
Categoria:Medicina
Protoreaster linckii

***Protoreaster linckii*** (species ab Henrico de Blainville anno 1834 descripta) est species stellae marinae familiae oreasteridarum.

## Nexus externi 
Categoria:Oreasteridae
Categoria:Taxa Blainville
Categoria:Taxa 1834
Mother (series lusoria)

thumb|Insigne corporis operarii.
***Mother*** (Latine "mater") sive ***EarthBound*** ("terrestre fatus"; Iaponice マザー, *Mazā* appellatus) est series ludorum electronicorum actus personalis a Shigesato Itoi creata atque Nintendo edita.

## Index ludorum electronicorum 
* 1989 - マザー, *Mazā* ("mater"; Iaponiae modo missum), nomen extra Iaponiam *EarthBound Beginnings* ("terrestre fatus - initia") - Famicom
* 1994 - *EarthBound* ("terrestre fatus"; Iaponice マザー2 ギーグの逆襲, *Mazā Tsū: Gīgu no Gyakushū*) - SNES/Super Famicom
* 2006 - *Mother 3* ("mater 3"; Iaponice MOTHER3 マザースリー, MOTHER3 *Mazā Suri*) - Game Boy Advance
* 2003 - マザー1+2, *Mazā Wan Purasu Tsū* (Iaponiae modo missum), nomen Anglicum *Mother 1 + 2* (ambis linguis "mater 1 + 2") - Game Boy Advance

## Characteres 
### Ex マザー, *Mazā* 
;Protagonistae
* Ninten
* Lloyd
* Ana
* Theodorus (*Anglice* Teddy)

### Ex *EarthBound* 
;Protagonistae
* Nessus (*Anglice* Ness)
* Paula
* Galfridus (*Anglice* Jeff)
* Poo

### Ex *Mother 3* 
;Protagonistae
* Flint
* Duster
* Kumatora
* Salsa 
* Lucas
* Boney
* Claus

;Antagonistae
* Armata Pigmask (*Anglice* Pigmask Army)
* Porcus Minch (*Anglice* Porky Minch)
* Vir Ignotus (*Anglice* Masked Man)

## Nexus externi 
* *EarthBound Wiki*, encyclopaedia interretialis de serie lusoria 
* Situs officialis ludo electronico *EarthBound* apud Nintendo 

Categoria:Series lusoriae
Categoria:Incepta 1989